Фридерике Майрьокер
По-добре в мислите си да пътуваш, Хокусай…

Превод от немски: Венцеслав Константинов, —

chitanka.info

По-добре в мислите си да пътуваш, Хокусай

по гръб, или под лампата,

да крачиш към подножието на Фуджи и да вдигнеш поглед

към заснежения му връх, високите обувки

влажни и студени, бялата надиплена яка измачкана.

Как, питам, да опознаеш една далечина

със собствените си нозе, как, питам, да натрупаш опит от една далечина

със собствените си очи. Как копнежа по далечина

да съчетаеш с уседналост. Как, нозе с очи,

сълза с наслада.

1992

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.